CELEX: 32016D0159
Language: da
Date: 2016-02-04 00:00:00
Title: Kommissionens gennemførelsesafgørelse (EU) 2016/159 af 4. februar 2016 om fastsættelse af procedurerne for indsendelse af ansøgninger om tilskud og betalingsanmodninger, og oplysninger herom, i forbindelse med hasteforanstaltninger mod skadegørere på planter som omhandlet i Europa-Parlamentets og Rådets forordning (EU) nr. 652/2014 (meddelt under nummer C(2016) 524)

6.2.2016   
            
            
               DA
            
            
               Den Europæiske Unions Tidende
            
            
               L 31/51
            
         KOMMISSIONENS GENNEMFØRELSESAFGØRELSE (EU) 2016/159
   af 4. februar 2016
   om fastsættelse af procedurerne for indsendelse af ansøgninger om tilskud og betalingsanmodninger, og oplysninger herom, i forbindelse med hasteforanstaltninger mod skadegørere på planter som omhandlet i Europa-Parlamentets og Rådets forordning (EU) nr. 652/2014
   
      
         (meddelt under nummer C(2016) 524)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (1), særlig artikel 36, stk. 5, og
   ud fra følgende betragtninger:
   
               (1)
            
            
               I henhold til artikel 16, stk. 1, i forordning (EU) nr. 652/2014 kan der ydes tilskud til medlemsstaterne vedrørende hasteforanstaltninger, der er gennemført som følge af bekræftet tilstedeværelse af en af de skadegørere, der er opført i artikel 17 i nævnte forordning.
            
         
               (2)
            
            
               Medlemsstaternes officielle anmeldelser af udbrud af skadegørere indsendes til Kommissionen i henhold til artikel 1 og 2 i Kommissionens gennemførelsesafgørelse 2014/917/EU (2). Oplysningerne i den officielle anmeldelse udgør de foreløbige oplysninger vedrørende udbrud af skadegørere.
            
         
               (3)
            
            
               For at sikre forsvarlig økonomisk forvaltning og for hurtigt at få oplysninger om de foranstaltninger til bekæmpelse af skadegørere, som medlemsstaterne har gennemført, bør der fastsættes datoer for, hvornår medlemsstaterne skal indsende deres ansøgninger om tilskud og betalingsanmodninger, og de oplysninger, der skal afgives, bør specificeres. Navnlig bør der leveres indledende og opdaterede skøn for de udgifter, medlemsstaterne har haft.
            
         
               (4)
            
            
               Det er nødvendigt at specificere, hvilken vekselkurs der skal anvendes ved omregning af finansielle skøn og betalingsanmodninger, som er indsendt af medlemsstater, der ikke anvender euroen som deres nationale valuta.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Foreløbige oplysninger om anslåede omkostninger
   For at der kan ydes EU-tilskud til en medlemsstat, skal denne senest to måneder efter den officielle bekræftelse af tilstedeværelsen af en skadegører, der er omhandlet i artikel 17 i forordning (EU) nr. 652/2014, forelægge de foreløbige oplysninger om udbruddet af skadegøreren. De anmeldelser til Kommissionen, som er beskrevet i artikel 1 og 2 i gennemførelsesafgørelse 2014/917/EU, anses for at udgøre sådanne foreløbige oplysninger.
   Medlemsstaterne indsender ved hjælp af en elektronisk fil i overensstemmelse med modellen i bilag I til denne afgørelse senest seks måneder efter den officielle bekræftelse af skadegørerens tilstedeværelse en ansøgning om tilskud i henhold til artikel 16, stk. 1, i forordning (EU) nr. 652/2014 til Kommissionen.
   Ansøgningen skal indeholde følgende oplysninger:
   
               a)
            
            
               de anslåede driftsudgifter, jf. artikel 18, stk. 1, litra a), i forordning (EU) nr. 652/2014
            
         
               b)
            
            
               de anslåede udgifter til tjenesteydelseskontrakter, jf. artikel 18, stk. 1, litra b), i forordning (EU) nr. 652/2014
            
         
               c)
            
            
               de anslåede udgifter til godtgørelse til erhvervsdrivende eller ejere, jf. artikel 18, stk. 1, litra c), i forordning (EU) nr. 652/2014
            
         
               d)
            
            
               hvor det er relevant, de anslåede øvrige udgifter, der er nødvendige for at udrydde skadegøreren, jf. artikel 18, stk. 1, litra e), i forordning (EU) nr. 652/2014, sammen med en relevant begrundelse.
            
         Medlemsstaterne indsender opdaterede oplysninger om de i stk. 2 omhandlede udgifter hver tredje måned efter indsendelsen af oplysningerne omhandlet i samme stykke.
   Ansøgninger om tilskud til de anslåede udgifter, der er nødvendige for udryddelse og/eller inddæmning af en skadegører, for hvilke der allerede var indsendt en ansøgning i foregående kalenderår, bør indeholde en ajourført udgave af bilag I til denne afgørelse.
   Artikel 2
   Betalingsanmodninger
   Medlemsstaterne skal senest seks måneder efter den slutdato, der er fastsat i den årlige finansieringsafgørelse, eller bekræftelsen af, at skadegørerens udryddelse og/eller inddæmning er afsluttet, alt efter hvilken dato der kommer først, sende Kommissionen:
   
               a)
            
            
               betalingsanmodningen for de afholdte støtteberettigede udgifter ved brug af en elektronisk fil i overensstemmelse med modellen fastsat i bilag II til denne afgørelse
            
         
               b)
            
            
               en teknisk rapport i overensstemmelse med bilag III til denne afgørelse.
            
         Artikel 3
   Vekselkurs
   Hvis beløbene for de anslåede omkostninger eller medlemsstatens afholdte udgifter er i en anden valuta end euro, omregner den berørte medlemsstat dem til euro ved at anvende den seneste vekselkurs fastsat af Den Europæiske Centralbank inden den første dag i den måned, hvor medlemsstaten har fremsendt en ansøgning om tilskud.
   Artikel 4
   Anvendelse
   Denne afgørelse anvendes for udbrud af skadegørere, der anmeldes til Kommissionen fra den 1. januar 2016.
   Artikel 5
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 4. februar 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 189 af 27.6.2014, s. 1.
   
      (2)  Kommissionens gennemførelsesafgørelse 2014/917/EU af 15. december 2014 om nærmere gennemførelsesbestemmelser til Rådets direktiv 2000/29/EF for så vidt angår anmeldelse af tilstedeværelse af skadegørere og af foranstaltninger, som medlemsstaterne har truffet eller har til hensigt at træffe (EUT L 360 af 17.12.2014, s. 59).
   
      BILAG I
      A.   UDRYDDELSE
      
         
      
         
      B.   INDDÆMNING
      
         
      
         
      C.   ANDRE FORANSTALTNINGER
      
         
      
         
   
   
      BILAG II
      A.   UDRYDDELSE
      
         
      
         
      
         
      B.   INDDÆMNING
      
         
      
         
      
         
      C.   ANDRE FORANSTALTNINGER
      
         
      
         
      
         
   
   
      BILAG III
      Den tekniske rapport skal indeholde følgende:
      
                  1.
               
               
                  begyndelses- og slutdatoen for foranstaltningernes gennemførelse
               
            
                  2.
               
               
                  en beskrivelse af de gennemførte tekniske foranstaltninger med nøgletal
               
            
                  3.
               
               
                  epidemiologiske kort (kort over afgrænsede områder, udbrudsområder osv.)
               
            
                  4.
               
               
                  detaljerede omkostninger om opnåelse af udryddelse, inddæmning eller andre foranstaltninger efter anvendelsen af de pågældende foranstaltninger
               
            
                  5.
               
               
                  resultaterne af epidemiologiske undersøgelser
               
            
                  6.
               
               
                  andre relevante dokumenter.